རིན་ པོ་ ཆེ་ རང་ དང་ གཞན་ གྱི་ རྒྱུད་ ལ་ རྒྱས་ པར་ བྱེད་ ནུས་ པ་
ནོ།། །།
༈ གང་གི་འཕྲིན་ལས་འོད་ཟེར་ཕྲ་མོ་ཞིག །སྙིང་ལ་ཞུགས་པ་ཡིས་ཀྱང་
སྲིད་ཞིའི་མུན། །སེལ་མཛད་ རྗེ་བཙུན་ ཉིན་བྱེད་མགོན་པོ་ཡིས། །ད་དུང་བྱང་
ཆུབ་བར་དུ་བདག་སྐྱོངས་ཤིག །རབ་འབྱམས་རྒྱལ་བའི་དབུས་ན་པད་དཀར་
ལྟར། །རབ་ཏུ་བསྔགས་པ་ཤཱཀྱའི་རྒྱལ་པོའི་བཀའ། །རབ་འབྱམས་གསུང་རབ་
ཀུན་གྱི་ནང་ནས་ཀྱང་། །རབ་དང་ཕུལ་དུ་གྱུར་པ་ཐེག་ཆེན་བཀའ། །རྒྱལ་ཚབ་མི་
ཕམ་མགོན་དང་འཇམ་པའི་དབྱངས། །རྒྱལ་བ་གཉིས་པ་ཀླུ་སྒྲུབ་ཐོག་མེད་དང་། །
རྒྱལ་བའི་སྲས་པོ་ཞི་བ་ལྷ་རྣམས་ཀྱིས། །རྒྱལ་བའི་དགོངས་པ་བཞིན་དུ་ལེགས་
པར་བཀྲལ། །བརྒྱུད་པའི་ཆུ་བོ་གསུམ་གྱི་མཚོ་ཆེན་ལས། །ཐོན་པོའི་སྙན་བརྒྱུད་
བདུད་རྩིའི་ཀཱ་ལ་ཤ །མགོན་པོ་ཨ་ཏི་ཤ་ཡིས་ལེགས་བསྣམས་ཏེ། །གངས་ཅན་
སྐལ་ བཟང་ སྐྱེ་ བོའི་ ཚོགས་ ལ་ བྱིན། །རླབས་ ཆེན་ བསོད་ ནམས་ རིང་ ནས་
བསགས་གྱུར་པ། །སྙིང་སྟོབས་ཕུལ་ཕྱིན་སེམས་དཔའ་བགྲང་ཡས་ཀྱིས། །མན་
ངག་བདུད་རྩིའི་སྙིང་པོ་དེ་འཐུངས་ཏེ། །རང་གཞན་དོན་གཉིས་གྲུབ་གནས་ཞིང་
-346-

ཐེག་པ་ཆེན་པོའི་བློ་སྦྱོང་གི་ཁྲིད་ཡིག་བློ་བཟང་དགོངས་རྒྱན།
གཞན་གཤེགས། །ལུགས་བཟང་དེ་ཉིད་ནུབ་ལ་མངོན་ཕྱོགས་ཚེ། ། གངས་ཅན་
འགྲོ་རྣམས་ལོང་བ་བཞིན་གྱུར་པ། །ཐུགས་རྗེས་མ་བཟོད་མར་མེ་མཛད་དཔལ་
ཉིད། །སླར་ཡང་བྱོན་ཏེ་འཇམ་མགོན་བླ་མར་གྲགས། །ཐུགས་རྗེའི་གཏེར་ཆེན་
བློ་བཟང་གྲགས་པ་ཡིས། །མགོན་པོ་འཇམ་པའི་དབྱངས་ ཀྱི་ མན་ངག་དང་། །
ཤིང་ རྟ་ ཆེན་ པོའི་ རིགས་ ལམ་ ནས་ དྲངས་ཏེ། ། །ཐེག་ ཆེན་ ལམ་ བཟང་ ཉི་ ལྟར་
གསལ་བར་མཛད། །རྒྱལ་བ་གཉིས་ པའི་ ལེགས་བཤད་ འོད་སྣང་གིས། །ཐུབ་
བསྟན་འདབ་བརྒྱ་མ་ལུས་ཁ་ཕྱེ་ཚེ། །རབ་འབྱམས་ཞིང་ནས་སྐལ་བཟང་བུང་
བའི་ཚོགས། །གྲངས་མེད་འདུས་ཏེ་བདུད་རྩི་ངོམས་པར་འཐུངས། །ཐུབ་བསྟན་
ཡོངས་ རྫོགས་ མཁའ་ དབྱིངས་ ལ་ འཕགས་ ཏེ། །དར་ དིར་ ལེགས་ བཤད་ སྒྲ་
དབྱངས་སྟོང་དག་གིས། །སྐལ་ལྡན་ཡོངས་ཀྱི་རྣ་བ་ཚིམ་བྱས་ནས། །མྱུར་བ་མྱུར་
བར་རང་རང་ཞིང་དུ་གཤེགས། །ཐུབ་བསྟན་ཉིན་བྱེད་ནུབ་རིར་ཕྱོགས་ལ་ཉེ། །
སྙིགས་དུས་སྐྱེ་བོ་འདི་རྣམས་བསོད་ནམས་དམན། །ལུས་མེད་གཉེན་གྱུར་ལོག་
པའི་བཤེས་དག་གི །ཉེས་བཤད་དྲི་མས་ལམ་བཟང་ནུབ་པར་བྱེད། །སྐྱེ་བོ་ཕལ་
ཆེར་འདི་སྣང་ བྱ་བས་གཡེངས། ། །ཆོས་བྱེད་ཕལ་ཆེར་རྙེད་བཀུར་ གཡེང་ བས་
ཁྱེར། །སྣོད་བཅུད་ ལས་ངན་ འབྲས་བུས་ཡོངས་ སུ་གང་། །དེ་ལྟའི་ དུས་ འདིར་
རྒྱལ་ཀུན་ཐུགས་རྗེའི་གཟུགས། །བྱམས་མགོན་བླ་མ་མཆོག་གི་བཀའ་དྲིན་ལས། །
ཚང་ ལ་ མ་ ནོར་ ལམ་ བཟང་ འདི་ འདྲ་དང༌། །མཇལ་བ་ཨེ་མ་ ཤིན་ ཏུ་ སྐལ་ བ་
བཟང་། །ལུས་ཅན་ ཀུན་ལ་ ཕན་བདེ་འབྱུང་བའི་གནས། །རྒྱལ་ བ་ སྲས་བཅས་
ཀུན་གྱིས་བགྲོད་གཅིག་ལམ། །སྲིད་ཞིའི་མུན་པ་སེལ་བའི་འོད་གཅིག་པུ། །
འདོད་ དགུ་ མ་ ལུས་ འབྱུང་ བའི་ དཔག་བསམ་ཤིང་། །གང་བསམ་ཆར་ བཞིན་
- 347-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༤༽
འབེབས་པའི་ཡིད་བཞིན་ནོར། །བྱང་ཆུབ་མཆོག་གི་ཐུན་མོང་མིན་པའི་རྒྱུ། །རིན་
ཆེན་སེམས་མཆོག་མ་སྐྱེས་བསྐྱེད་པ་དང་། །བསྐྱེད་ནས་རླབས་ཆེན་སྤྱོད་ལ་སློབ་
པའི་ཚུལ། །འཇམ་མགོན་ལེགས་བཤད་འོད་སྣང་ལ་བརྟེན་ཏེ། །དྲི་མེད་རིགས་
པའི་མིག་གིས་ལེགས་བརྟགས་ནས། །རྒྱལ་བ་དགྱེས་པའི་ལམ་ལ་འཇུག་འདོད་
པའི། །སྐལ་བཟང་དག་ལ་ཚུལ་འདི་གཏམ་དུ་བྱས། །དེ་ལྟ་མོད་ཀྱི་གསུང་རབ་
སྙིང་པོའི་དོན། །རིང་ནས་གོམས་པའི་མཐུ་ལྡན་དག་གིས་ཀྱང་། །ཤིན་ཏུ་གཏིང་
དཔག་དཀའ་བ་ཟབ་མོའི་གནས། །བླུན་རྨོངས་བདག་འདྲས་ཇི་བཞིན་ག་ལ་རིག །
རྗེ་བཙུན་བླ་མ་མཆོག་གི་ཐུགས་རྗེའི་མཐུས། །རྣ་བར་ལེགས་བཤད་ཅུང་ཟད་
ཐོས་ པ་དག །བྱིས་ པའི་ བླ་ བརྡོལ་ བཞིན་ དུ་ སྨྲ་ བ་ལ། །ཐམས་ཅད་ ཚད་ མར་
གནས་ པ་ ག་ ལ་ སྲིད། ། །དེ་ ཕྱིར་ འདི་ ལ་ མ་ བཤད་ལོག་ བཤད་དང་། །ཧ་ཅང་
གསལ་ བར་ བཤད་ པའི་ སྐྱོན་ མཆིས་ན། །ནོངས་དེ་བླ་མ་མཆོག་ལ་ སྙིང་ ནས་
བཤགས། །ནོངས་པ་རྒྱུ་བཅས་དག་པར་མཛད་དུ་གསོལ། །རབ་འབྱམས་ཞིང་དུ་
བཙལ་ཀྱང་རྙེད་དཀའ་བ། །འདི་ལྟའི་ལམ་བཟང་མཆོག་དང་མཇལ་གྱུར་ཀྱང་། །
ད་དུང་ཚེ་འདིའི་སྣང་ཤས་ལྷུར་ལེན་པ། །སྙིང་མེད་བདག་ལ་བླ་མས་ཐུགས་རྗེས་
གཟིགས། །རང་རྒྱུད་མ་ཐུལ་གཞན་ལ་དམ་ཆོས་འཆད། །རང་མགོ་མི་ཐོན་མང་
པོའི་ཚོགས་དཔོན་བྱེད། །གཞན་ལ་ མ་ ཕན་ རང་ ཉིད་ ཉམས་ པས་སྐྱོ། །གཉིས་
མེད་བདག་ལ་བླ་མ་ཐུགས་རྗེས་གཟིགས། །དགེ་སྦྱོར་མི་ནུས་དཀོར་གྱིས་རང་
རྒྱུད་ཚོས། ། །དབེན་པར་གནས་ཀྱང་གཡེང་བའི་བདུད་ཀྱིས་ཁྱེར། །གཞན་ངོར་
མཛེས་ཀྱང་ཆོས་བརྒྱད་ཁོལ་པོར་གྱུར། །སྙིང་རུལ་བདག་ལ་བླ་མས་ཐུགས་རྗེས་
གཟིགས། །ལང་ ཚོའི་ ཉིད་ བྱེད་ ནུབ་ རིར་ ཕྱོགས་ ལ་ ཉེ། ། །ཉེས་ སྤྱོད་ མུན་ པས་
-348-

ཐེག་པ་ཆེན་པོའི་བློ་སྦྱོང་གི་ཁྲིད་ཡིག་བློ་བཟང་དགོངས་རྒྱན།
སེམས་ཀྱི་ས་གཞི་ཁྱབ། །དུས་ཀྱི་སྲིན་པོའི་ཁ་ཡི་ནང་དུ་ཆུད། །འཇིགས་ རུང་
བདག་ལ་བླ་མས་ཐུགས་རྗེས་གཟིགས། །སྟོབས་བཅུ་མངའ་བ་ཀུན་གྱི་ནང་ནས་
ཀྱང་། །སྙིང་སྟོབས་ཕུལ་ཕྱིན་ཤཱཀྱའི་རྒྱལ་པོས་ཀྱང་། །འདུལ་བར་མ་ནུས་རྩོད་
དུས་འགྲོ་བ་འདི། །བདག་འདྲའི་ཚིག་གིས་འདུལ་བར་ག་ལ་ནུས། །སྔོན་ནས་
སྦྱངས་པའི་བག་ཆགས་མཐུ་ལྡན་ཞིང་། །ཕྱོགས་ལྷུང་གདོན་གྱི་དབང་དུ་མ་སོང་
བར། །རྒྱལ་བ་དགྱེས་པའི་ལམ་ལ་ཡིད་རྟོན་པའི། །བློ་ལྡན་འགའ་ཡིས་མཐོང་ན་
ཕན་པའང་སྲིད། །ཚུལ་འདིར་འབད་ལས་ཐོབ་པའི་དགེ་བ་དེས། །མ་རྒན་ཉམ་
ཐག་འགྲོ་བ་མ་ལུས་པ། །སྲིད་དང་ཞི་བའི་འཇིགས་ལས་སྒྲོལ་བའི་ཕྱིར། །ཐམས་
ཅད་གཟིགས་པའི་གོ་འཕང་ཐོབ་ཕྱིར་བསྔོ། །ཐུབ་བསྟན་སྤྱི་དང་ཁྱད་པར་ཐེག་
ཆེན་ཚུལ། །ཨ་ཏི་ཤ་དང་འཇམ་མགོན་བླ་མ་ཡིས། །ལེགས་པར་བཀྲལ་བའི་
ལུགས་བཟང་དྲི་མེད་འདི། །ཕྱོགས་དུས་ཀུན་ཏུ་དར་ཞིང་རྒྱས་གྱུར་ཅིག །
ཅེས་རྒྱལ་བའི་གསུང་རབ་ཐམས་ཅད་ཀྱི་སྙིང་པོ་གཅིག་ཏུ་བསྡུས་པའི་
མན་ངག་མགོན་པོ་བྱམས་པ་ནས་ཐོགས་མེད་སྐུ་མཆེད་ལ་བརྒྱུད་པ་དང་། རྗེ་
བཙུན་འཇམ་པའི་དབྱངས་ནས་འཕགས་པ་ཀླུ་སྒྲུབ་ཡབ་སྲས་ལ་བརྒྱུད་པ་དང་།
ཡང་རྗེ་བཙུན་འཇམ་པའི་དབྱངས་ནས་མཁས་གྲུབ་ཆེན་པོ་ཞི་བ་ལྷ་ལ་བརྒྱུད་པ་
སྟེ། བརྒྱུད་པའི་ཆུ་བོ་གསུམ་གཅིག་ཏུ་འདྲེས་པའི་གདམས་པ། ཇོ་བོ་རྗེ་དཔལ་
ལྡན་ཨ་ཏི་ཤ་དང་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་གཉིས་ཀྱི་ཐུགས་ཀྱི་བཅུད་
ཕྱུང་བ། ཐེག་པ་ཆེན་པོའི་ལམ་གྱི་རིམ་པ་ལ་བློ་སྦྱོང་བའི་གདམས་ངག་གསལ་
བར་བཤད་པ་བློ་བཟང་དགོངས་རྒྱན་ཞེས་བྱ་བ་འདི་ནི། སྣ་ཚོགས་ཞེས་པ་ཆུ་ཕོ་
རྟའི་ལོ་བྲག་ཁ ་ཐེག་ ཆེན་གླིང་ དུ་བློ་སྦྱོང་དོན་བདུན་མའི་ཁྲིད་རྒྱས་པར་བྱས་
-349-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
༢༤
སྐབས། རྗེ་རྒྱལ་བ་གཉིས་པའི་བསྟན་པ་ལ་མི་ཕྱེད་པའི་དད་པ་དང་ལྡན་པ་པད་
ཚལ་དགེ་སློང་བསྐལ་བཟང་འཕྲིན་ལས་རྣམ་རྒྱལ་རིན་པོ་ཆེས། འདི་ལྟ་བུའི་མན་
ངག་ཟབ་མོ་འདི་ལུང་རིགས་ཀྱི་ལམ་ནས་དྲངས་ཏེ་ཤིན་ཏུ་གསལ་ཞིང་གོ་བདེ་
བར་ཡི་གེར་འཁོད་པ་ཞིག་དགོས་ཞེས་ནན་ཏན་ཆེན་པོས་བསྐུལ་ཞིང་། ཚེ་དང་
སྒྲུབ་པ་སྙོམས་པར་བཞེད་པའི་དགེ་བའི་བཤེས་གཉེན་གཞན་མང་པོས་ཀྱང་འདི་
ལྟ་བུ་ཞིག་ཅིས་ཀྱང་དགོས་ཞེས་ནན་གྱིས་བསྐུལ་བ་ལ་བརྟེན་ནས་བཀའ་དྲིན་
མཚུངས་མེད་དམ་པ་རྗེ་བཙུན་བླ་མ་གྲུབ་པའི་དབང་ཕྱུག་ཆེན་པོ་བློ་བཟང་རྣམ་
རྒྱལ་དང་། བཀའ་དྲིན་མཚུངས་ཟླ་མེད་པ་རྗེ་བཙུན་རྩ་བའི་བླ་མ་མཚན་བརྗོད་
པར་དཀའ་བ་ཐུབ་བསྟན་ཡོངས་རྫོགས་ཀྱི་བདག་པོ་ངག་དབང་བྱམས་པ་གཉིས་
སྤྱོད་འཇུག་དང་
ཀྱི་སྐུ་དྲིན་ལས་བྱང་ཆུབ་ལམ་གྱི་རིམ་པ་དང་སྙན་བརྒྱུད་ཀྱི་བློ་སྦྱོང་འདིའི་མན་
ངག་རྣམས་ལེགས་པར་ཐོབ་པ་དགེ་སློང་ཡེ་ཤེས་རྒྱ་མཚན་གྱིས།
བྱང་ ཆུབ་ ལམ་ གྱི་ རིམ་ པ་ ཆེན་ མོ་གཉིས༌ལ༌གཞི་བྱས། ། རྒྱལ་བའི་ བཀའ་ དང་
དགོངས་འགྲེལ་དྲི་མེད་རྣམས་ནས་ཁ་བསྐངས་སྙན་བརྒྱུད་ཀྱི་མན་ངག་གིས་
མཛེས་པར་བྱས་ཏེ། ཆུ་རྟ་སྣྲོན་ཟླ་བའི་ཚེས་བཅུ་ནས་དབུ་ཚུགས་ཏེ་ཆུ་སྟོད་ཟླ་
བའི་ཚེས་གཅིག་གཟའ་སྐར་དུས་ཚེས་ཕུན་སུམ་ཚོགས་པའི་ཉིན་གྲུབ་པར་སྦྱར་
བ་འདིས་ཀྱང་ཐུབ་པའི་བསྟན་པ་རིན་པོ་ཆེ་སྒོ་ཐམས་ཅད་ནས་ཕྱོགས་ཐམས་
ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག །
ཨོཾ་སྭསྟི། ཐུབ་བསྟན་གངས་ཀྱི་རི་ལ་གནས་བཅས་ཤིང་། །ལུང་དང་རིགས་
པའི་མཆེ་སྡེར་གཡོས་ཙམ་གྱིས། །ལོག་སྨྲ་གཉིས་འཐུང་ཀླད་པ་འགེམས་པ་ཅན། །
འཇམ་མགོན་གདོང་ལྔའི་དབང་པོས་དགེ་ལེགས་སྩོལ། །གང་གིས་གསང་གསུམ་
-350-

ཐེག་པ་ཆེན་པོའི་བློ་སྦྱོང་གི་ཁྲིད་ཡིག་བློ་བཟང་དགོངས་རྒྱན།
བྱེ་བའི་ཤུགས་སྟོབས་ཀྱིས། །ཐུབ་བསྟན་ཆུ་བོ་གཅིག་ཏུ་འཁྱིལ་བའི་ཚེ། །རྒྱལ་དང་
རྒྱལ་སྲས་བགྲོད་པ་གཅིག་པའི་ལམ། །བློ་སྦྱོང་རྒྱ་མཚོ་ཆེ་ཞེས་སྙན་གྲགས་མཚར། །
འཇམ་ མགོན་སྒྱུ་འཕྲུལ་མཧཱ་ པཎྜི་ཏའི། །གསང་མཛོད་ཀུན་འཛིན་ཞི་ དུལ་རྣམ་
དཔྱོད་ཅན། །ཡོན་ཏན་ལྷུན་གྲུབ་ཅེས་བྱའི་ཐུགས་བསྐྱེད་ཀྱིས། །ལམ་བཟང་འདི་
ནི་པར་བསྒྲུབ་ཆོས་སྦྱིན་སྤེལ། །འདི་ཡི་དགེ་བས་བློ་བཟང་རྒྱལ་བ་ཡི། །གསང་
གསུམ་ དཔལ་ ལྡན་ བསྟན་ པའི་ ཉི་མ་ཆེ། །ཕྱོགས་ལས་རྣམ་རྒྱལ་བསྐལ་བརྒྱཪ་
ཞབས་བརྟན་ཅིང༌། །མཛད་འཕྲིན་འོད་སྣང་ཕྱོགས་བཅུར་ཁྱབ་གྱུར་ཅིག །བྱེད་
པོའི་ཐུགས་དགོངས་མ་ལུས་ཡོངས་རྫོགས་ཤིང་། །མཚུངས་མེད་སྤྲུལ་སྐུ་ཡོངས་
འཛིན་ ཆོས་ ཀྱི་ རྗེ། ། །ཞབས་ ཟུང་ རྡོ་ རྗེའི་ ཁམས་ ལྟར་ རྟག་ བརྟན་ ཅིང་། །མཁས་
བཙུན་འཕྲིན་ལས་མཐའ་དབུས་ཡོངས་ཁྱབ་ཤོག །མཁས་གྲུབ་འབྱུང་གནས་ཚེ་
གླིང་ཆོས་སྡེ་ཆེ། །བཤད་སྒྲུབ་ཆོས་འབྱོར་ཤིན་ཏུ་དར་རྒྱས་ཤིང་། །སྙིང་སྟོབས་
འཛིན་སྐྱོང་སྤེལ་བའི་རྣམ་དཔྱོད་ཅན། །བསྟན་འཛིན་སྐྱེས་བུས་ས་སྟེང་ཁྱབ་གྱུར་
ཅིག ། །སྦྱོར་བ་ གཉིས་ ལྡན་ འདུ་ བྱེད་དཔའ་བ་ཡིས། །མཛོད་པ་ཡེ་ཤེས་ བརྩོན་
འགྲུས་མིང་ལྡན་ཀྱང་། །སྐུ་འཕྲེང་རིམ་པར་འབྲལ་མེད་རྗེས་འཛིན་ཅིང་། །བཀའ་
བཞིན་བསྒྲུབ་པའི་མཆོད་པས་མཉེས་བྱེད་ཤོག །ཨ་ཏི་ཤ་དང་བློ་བཟང་གྲགས་པ་
སོགས། །མཁས་གྲུབ་ཀུན་གྱི་ཐུགས་བཅུད་ལམ་བཟང་མཆོག །བློ་སྦྱོང་འདི་ལ་
ཐོས་བསམ་སྒོམ་བྱེད་པའི། །སྐྱེས་བུས་སྲིད་གསུམ་མ་ལུས་ཡོངས་ཁྱབ་ཤོག །དགེ་
འདུན་སྡེ་རྣམས་ཁྲིམས་གཙང་ཉམས་རྟོགས་འཕེལ། །རྒྱལ་བློན་འབངས་བཅས་
དགེ་བཅུའི་ཁྲིམས་ལ་གནས། །སྡེ་བཞིའི་འབྱོར་པ་རྫོགས་ལྡན་ལ་འགྲན་པས། །
འགྲོ་ཀུན་རྟག་ཏུ་འཚོ་བའི་བཀྲ་ཤིས་ཤོག
-351-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༤༽
ཅེས་༧རྒྱལ་དབང་ཐམས་ཅད་མཁྱེན་གཟིགས་ཆེན་པོ་མཁན་ཆེན་བསྟན་
པའི་མངའ་བདག་རྡོ་རྗེ་འཆང་རྗེ་བཙུན་བློ་བཟང་བསྟན་པའི་དབང་ཕྱུག་འཇལ་
དཔལ་རྒྱ་མཚོ་དཔལ་བཟང་པོའི་ཡོངས་འཛིན་ངེས་པ་དོན་གྱི་པཎྜི་ཏ་ཆེན་པོ་རྡོ་
རྗེ་འཆང་ཡེ་ཤེས་རྒྱལ་མཚན་དཔལ་བཟང་པོས་མཛད་པའི་བློ་སྦྱོང་སྙན་བརྒྱུད་
ཆེན་མོ་བློ་བཟང་དགོས་རྒྱན་གྱི་པར་འདི་བཞིན་མགོན་དེའི་དངོས་སློབ་ལ་ཕྱི་ཆུ་
དབར་འགྲོ་ཕན་གླིང་མཁན་པོ་དགའ་ལྡན་དགེ་བཤེས་ཡོན་ཏན་ལྷུན་གྲུབ་ནས་
མཛོད་པ་དགེ་སློང་ཡེ་ཤེས་བརྩོན་འགྲུས་ལ་བློ་སྦྱོང་ཆེན་མོའི་པར་འདི་གསར་
བསྐྲུན་གྱིས་ཚེ་མཆོག་གླིང་དུ་གསུང་འབུམ་གྲས་སུ་བཞུགས་དགོས་ཡོད་ཅེས་
ཡང་ ཡང་ གསུངས་ རྗེས་ སུ་ མཁན་པོ་ཡོད་ཏན་ལྷུན་གྲུབ་སྐུ་ཚེས་མ་ཟིན་ ཀྱང་
མཛོད་པ་ཡེ་ཤེས་བརྩོན་འགྲུས་ནས་སྔ་མའི་བཞེད་པ་སྒྲུབ་ཆེད་འབད་བརྩོན་